NEUVOSTON ASETUS (EY) N:o 921/96,

annettu 13 päivänä toukokuuta 1996,

yhteisön tariffikiintiöiden ja tariffikattojen vahvistamisesta ja hoitomenettelystä tiettyjen Virosta, Latviasta ja Liettuasta peräisin olevien teollisuus- ja kalataloustuotteiden osalta sekä näiden kiintiöiden ja kattojen määräämistä koskevista yksityiskohtaisista säännöistä annetun asetuksen (EY) N:o 2178/95 sekä Bulgariasta, Unkarista, Puolasta, Romaniasta, Slovakiasta ja T Osekin tasavallasta peräisin olevien tiettyjen maataloustuotteiden yhteisön tariffikiintiöiden avaamisesta ja hallinnoinnista sekä mainittujen kiintiöiden (1994-1997) mukauttamista koskevista yksityiskohtaisista säännöistä annetun asetuksen (EY) N:o 1798/94 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 113 artiklan,

ottaa huomioon Itävallan, Suomen ja Ruotsin liittymisasiakirjan,

ottaa huomioon komission ehdotuksen,

sekä katsoo, että

Euroopan yhteisön sekä Puolan, Viron, Latvian ja Liettuan (jäljempänä `kolmannet maat`) välisissä tullietuussopimuksissa määrätään, että kyseisistä maista peräisin olevien tiettyjen tuotteiden tuonti yhteisöön voidaan sallia alennetuin tullein tai tulleitta tariffikiintiöiden ja -kattojen rajoissa,

Itävallan, Suomen ja Ruotsin liittymisen vuoksi olisi mukautettava mainittuja myönnytyksiä ottaen huomioon erityisesti toisaalta Itävallan, Suomen ja Ruotsin ja toisaalta Puolan, Viron, Latvian ja Liettuan välillä olleet kalatalous- ja tekstiilituotteiden kaupan järjestelyt,

tätä varten käydään tunnustelevia neuvotteluja näiden kolmansien maiden kanssa lisäpöytäkirjojen tekemiseksi edellä mainittuihin sopimuksiin,

liian lyhyiden määräaikojen vuoksi näitä lisäpöytäkirjoja ei kuitenkaan voitu saattaa voimaan 1 päivänä tammikuuta 1995,

näillä edellytyksillä ja vuoden 1994 liittymisasiakirjan 76, 102 ja 128 artiklan mukaisesti yhteisön on toteutettava tarvittavat toimenpiteet tämän tilanteen korjaamiseksi; näiden toimenpiteiden on oltava yhteisön autonomisia tariffikiintiöitä ja -kattoja, joihin sisältyvät Itävallan, Suomen ja Ruotsin soveltamat sopimusperusteiset tullietuusmyönnytykset,

asetuksessa (EY) N:o 1275/95 (1) neuvosto otti käyttöön Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Viron tasavallan välisen vapaakauppaa ja kaupan liitännäistoimenpiteitä koskevan sopimuksen soveltamista koskevat tietyt menettelyt; kyseisen sopimuksen 13 artiklan 2 ja 3 kohdan soveltamiseksi olisi avattava yhteisön tariffikiintiöitä tiettyjen maataloustuotteiden osalta sopimuksen liitteen V määräysten mukaisesti,

komissio avasi asetuksellaan (EY) N:o 2125/95 (2) CN-koodeihin 0711 90 40, 2003 10 20 ja 2003 10 30 kuuluvia säilöttyjä sieniä koskevia tariffikiintiöitä neuvoston asetuksessa (EY) N:o 3290/94 (3) säädettyjen Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavien mukautusten ja siirtymätoimenpiteiden soveltamiseksi; tämän vuoksi olisi poistettava asetuksella (EY) N:o 1798/94 (4) Bulgarian ja Romanian kanssa tehdyissä Eurooppa-sopimuksissa määrättyjen tullietuuksien soveltamiseksi avatut tariffikiintiöt, joiden järjestysnumerot ovat 09.6115 ja 09.6239 (CN-koodeihin 0711 90 40, 2003 10 20 ja 2003 10 30 kuuluvat sienet),

Euroopan yhteisön sekä Bulgarian ja Romanian Eurooppa-sopimusten toisissa lisäpöytäkirjoissa määrätään, että asetuksen (EY) N:o 1798/94 liitteessä III 1 päivän heinäkuuta 1996 ja 30 päivän kesäkuuta 1997 väliseksi ajaksi määrättyjen tariffikiintiöiden avaamista alennetuin tullein aikaistetaan 1 päivän heinäkuuta 1995 ja 30 päivän kesäkuuta 1996 väliseksi ajaksi,

neuvosto on asetuksella (EY) N:o 2179/95 (5) antanut säännökset Eurooppa-sopimuksilla määrättyjen maatalousmyönnytysten autonomisista ja siirtymämukautuksista; näiden myönnytysten on oltava ulotettavissa tuotteisiin, jotka ovat asetuksen (EY) N:o 1798/94 liitteissä II ja III, ja

tämän vuoksi olisi muutettava asetus (EY) N:o 2178/95 (6) ja asetus (EY) N:o 1798/94 niin, että muutokset ovat voimassa 1 päivästä tammikuuta 1995,

ON ANTANUT SEURAAVAN ASETUKSEN:

1 artikla

Muutetaan asetus (EY) N:o 2178/95 seuraavasti:

1) Korvataan 1 artiklassa oleva ilmaisu "liitteissä I, II, III ja IV" ilmaisulla "liitteissä I-VIII".

2) Korvataan liite IV tämän asetuksen liitteessä I olevalla tekstillä.

3) Lisätään tämän asetuksen liitteessä II olevat liitteet V, VI, VII ja VIII.

2 artikla

Muutetaan asetus (EY) N:o 1798/94 seuraavasti:

1) korvataan 1 artikla seuraavasti:

"1 artikla

Tämän asetuksen liitteissä I, II, III ja IV luetellut Bulgariasta, Unkarista, Puolasta, Romaniasta, Slovakiasta ja T Osekin tasavallasta peräisin olevat tavarat saavat tullietuuskohtelun yhteisön tariffikiintiöiden puitteissa mainittuihin liitteisiin sisältyvien sopimusten mukaan, sanotun kuitenkaan rajoittamatta asetuksen (EY) N:o 2179/95 soveltamista.";

2) poistetaan liitteistä II ja III järjestysnumeroita 09.6115 ja 09.6239 koskevat kiintiöt;

3) poistetaan liitteestä II viittaukset Bulgariaan ja Romaniaan;

4) korvataan liitteessä III oleva ilmaisu "1996 30 päivään kesäkuuta 1997" ilmaisulla "1995 30 päivään kesäkuuta 1996";

5) lisätään tämän asetuksen liitteessä III oleva liite IV.

3 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä tammikuuta 1995.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 13 päivänä toukokuuta 1996.

Neuvoston puolesta

S. AGNELLI

Puheenjohtaja

(1) EYVL N:o L 124, 7.6.1995, s. 1

(2) EYVL N:o L 212, 7.9.1995, s. 16, asetus sellaisena kuin se on muutettuna asetuksella (EY) N:o 2725/95 (EYVL N:o L 283, 25.11.1995, s. 12)

(3) EYVL N:o L 349, 31.12.1994, s. 105

(4) EYVL N:o L 189, 23.7.1994, s. 1, asetus sellaisena kuin se on muutettuna asetuksella (EY) N:o 2485/94 (EYVL N:o L 265, 15.10.1994, s. 5)

(5) EYVL N:o L 223, 20.9.1995, s. 29

(6) EYVL N:o L 223, 20.9.1995, s. 1

LIITE I

"LIITE IV

Luettelo Latviasta ja Liettuasta peräisin olevista tekstiilituotteista, joille myönnetään tariffikatot tulleitta

>TAULUKON PAIKKA>

LIITE II

"LIITE V

Luettelo Virosta peräisin olevista tuotteista, joihin sovelletaan yhteisön autonomisia tariffikiintiöitä vuotuisen kiintiöjakson perusteella 1 päivästä tammikuuta 1995

>TAULUKON PAIKKA>

LIITE VI

Luettelo Virosta peräisin olevista maataloustuotteista, joihin sovelletaan tariffikattoja alennetuin tullein tai tulleitta

>TAULUKON PAIKKA>

LIITE VII

Luettelo Latviasta peräisin olevista tuotteista, joihin sovelletaan yhteisön autonomisia tariffikiintiöitä vuotuisen kiintiöjakson perusteella 1 päivästä tammikuuta 1995

>TAULUKON PAIKKA>

LIITE VIII

Luettelo Liettuasta peräisin olevista tuotteista, joihin sovelletaan yhteisön autonomisia tariffikiintiöitä vuotuisen kiintiöjakson perusteella 1 päivästä tammikuuta 1995

>TAULUKON PAIKKA>

LIITE III

"LIITE IV

Luettelo Puolasta peräisin olevista tuotteista, joihin sovelletaan yhteisön autonomisia tariffikiintiöitä vuotuisen kiintiöjakson perusteella 1 päivästä tammikuuta 1995

>TAULUKON PAIKKA>